stanford-oval/wikipedia huggingface dataset:
החפת גלים
פתרונות מתמטיים חשובים בתאוריה של החפת גלים > אי רציפות בעומק; מדרגה בקרקעית

במקרה של אי-רציפות בעומק, למשל כאשר ישנה מדרגה בקרקעית, ניתן לחשב את מקדמי ההעברה וההחזרה באמצעות הסקת משוואות דומה לזו שבתהליך של תיאום עכבות אקוסטיות. שתי המשוואות בנעלמים שהם R (מקדם החזרה) ו-T (מקדם העברה) מתקבלות מתנאי הרציפות של משרעת הגל במעבר, ומכך שזרם האנרגיה המקושרת לגל הפוגע חייב להיות שווה לסכום זרמי האנרגיה המקושרים לגל המוחזר והמועבר. שטף האנרגיה יחסי לצפיפות האנרגיה - שהיא יחסית למשרעת הגל בריבוע - ולמהירות החבורה  {\sqrt {gh}}. לפיכך נקבל:
אם נסמן  x={\sqrt {\frac {h_{2}}{h_{1}}}}, אז צמד המשוואות הליניאריות מוליך למשוואה הריבועית בנעלם R:
אשר הפתרון שלה הוא:
בעוד הפתרון למקדם ההעברה הוא:
ראו גם

תאוריית הגלים של איירי
אנימציה של ההתקדמות של גלים ארוכים בסמוך לחוף. האנימציה מדגימה את השינוי באורך הגל ובגובה הגל עם הירידה בעומק המים.
הירי בג'ולייט (2024)

| --- | --- |
 תאריך:  21 בינואר 2024
 מקום:  ג'ולייט, אילינוי 
 קואורדינטות:  41°31′47″N 88°04′22″W﻿ / ﻿41.529722°N 88.072778°W﻿ / 41.529722; -88.072778
 סוג:  ירי המוני, רצח והתאבדות
 נשק:  כלי ירייה
 הרוגים:  8
 פצועים:  1
 מבצע:  רומיאו אלכסנדר נאנס
 מספר מפגעים:  1
 מפגעים הרוגים:  1
 מניע:  לא ידוע
  (למפת אילינוי מוגדלת) ספרינגפילד שיקגו אורורה רוקפורד ג'ולייט פאוריה ווקיגן ויסקונסין ימת מישיגן  איווה מיזורי קנטקי אינדיאנה מי.הירי בג'ולייט(למפת אילינוי רגילה) ספרינגפילד שיקגו אורורה רוקפורד ג'ולייט פאוריה ווקיגן ויסקונסין ימת מישיגן  איווה מיזורי קנטקי אינדיאנה מי.הירי בג'ולייט
 
הירי בג'ולייט (באנגלית: Joliet Shootings) היה אירוע ירי המוני שהתרחש בעיר ג'ולייט באילינוי שבארצות הברית, ב-21 בינואר 2024, במהלכו רומיאו אלכסנדר נַאנְס בן ה-23 ירה למוות בשמונה אנשים ופצע אדם נוסף בשלושה מוקדים שונים. הוא נלכד כעבור יום בידי המשטרה, אך התאבד במהלך קרב ירי עם כוחות הביטחון. המניע לירי טרם פוענח ונותר בלתי ברור.
הירי

בסביבות השעה 16:45 בצהריים ב-21 בינואר 2024 הגיע היורה, רומאו נאנס בן ה-23, לרחוב דייוויס בג'ולייט על גבי רכבו הפרטי. הוא חלף על פני עובר אורח בן 42 אשר סידר את רכבו והשניים שוחחו במשך זמן-מה, בטרם המשיך נאנס בנסיעתו. לאחר שהאיש חצה את הכביש ועבר לצדה השני של המדרכה, חזר נאנס למקום דרך הנתיב הנגדי וירה ברגלו לפני שנמלט מהמקום.
כעשר דקות לאחר מכן התקבלה קריאה במשרד השריף של מחוז ויל (אנ') אודות קולות ירי שנשמעו במתחם דירות בפרסטון הייטס (אנ'), שם מצאו כוחות הביטחון את טויוסי באקארי בן ה-28 אשר נורה בראשו זמן קצר לפני כן. הוא נלקח לבית החולים אך מת מפצעיו כעבור מספר שעות.
בשעות הבאות הצליחו אנשי משרד השריף לחשוף את זהותו של נאנס באמצעות מצלמות האבטחה שנמצאו במתחם הדירות, בהן נראו פניו וכן הרכב בו נהג, על אף שלא עלה בידיהם להתחקות אחריו. מספר שוטרים סמויים הוצבו מחוץ לביתו שנמצא על דרך וסט אייקרס לעת לילה, אך לאחר שתים עשרה שעות בהן לא התרחש דבר, התקרבו השוטרים למפתן דלת הבית והבחינו בכתמי דם על הרצפה. כאשר נכנסו פנימה מצאו את גופותיהם של שניים מקרובי משפחתו, ויליאם אסטרס בן השלושים וחמש וטמיקה נאנס בת הארבעים ושבע.
בעקבות הממצאים החליטו השוטרים לבדוק בית נוסף אשר נמצא באותו רחוב, בו התגוררו בני משפחה נוספים של נאנס. כאשר נכנסו פנימה מצאו את גופותיהם של אנג'ל נאנס בן הארבע עשרה, אלונה נאנס בת השש עשרה, אלכסנדריה נאנס בת העשרים, ג'ושוע נאנס בן השלושים ואחת, וכריסטין אסטרס בת השלושים ושבע, כולם נורו למוות.
מעצר

בתום הרציחות שב נאנס לרכבו והחל לנסוע דרומה לכיוון טקסס, שם עצר במרכז קניות מקומי והחליף את לוחיות הרישוי של רכבו, פעולה שלדעת גורמי החוק נעשתה על מנת לבלבל את השוטרים אשר דלקו אחריו. בשעה 20:30 למחרת היום אנשי שירות המרשלים של ארצות הברית עלו על עקבותיו בעיר נטליה (אנ'), והתעמתו עמו בתחנת דלק בשולי העיר. במהלך קרב הירי גמר אומר בדעתו להתאבד וירה בעצמו למוות בעזרת אקדח.
בת זוגו של נאנס, קיילי קליבלנד סינגלטון, נעצרה זמן קצר לאחר מותו, והואשמה בשיבוש מהלכי משפט. השופט דייוויד קרלסון הורה לשים אותה במעצר בית עד לתום ההליכים. ב-9 בפברואר 2024 כפרה באישומים נגדה.
הערות שוליים

↑  המניע לשמונה הרציחות בג'ולייט אילינוי נותר בלתי ברור לאחר שהמפגע נמצא מת בטקסס, CBS, טוד פיורר, מייגן היקי, מריבל גונזלס, פורסם במקור ב-24 בינואר 2024, אורכב מהמקור ב-21 במרץ 2024. (באנגלית)
↑  המשטרה מוסרת כי החשוד ברצח שמונה אנשים בשיקגו מת בטקסס, CNN, ג'ו סוטון, מליסה אלונזו, פורסם במקור ב-23 בינואר 2024, אורכב מהמקור ב-21 במרץ 2024. (באנגלית)
↑  בת זוגו של החשוד ברציחות בג'ולייט אילינוי עומדת בפני מאסר בן שש שנים באשמת שיבוש הליכי משפט, CBS, אדם הרינגטון, אנדרו ראמוס, ג'רמי ביזל, טוד פיורר, פורסם במקור ב-25 בינואר 2024, אורכב מהמקור ב-21 במרץ 2024. (באנגלית)
↑  בת זוגו של החשוד בירי הקטלני במחוז ויל כופרת באישומים נגדה בגין שיבוש מהלכי משפט, ABC, פורסם במקור ב-9 בפברואר 2024, אורכב מהמקור ב-21 במרץ 2024. (באנגלית)
המוח הקדמי

| --- | --- |

 שיוך:  מוח 
 התפתחות מתוך:  צינור עצבים 
 תיאור ב:  האנטומיה של גריי (מהדורה 20) (741) 
 מזהים
 לטינית (TA98):  prosencephalon 
 טרמינולוגיה אנטומיקה:  A14.1.03.006 
 TA2 (2019):  5416 
 טרמינולוגיה אמבריולוגיקה:  E5.14.1.0.2.0.10 
 מזהה נרולוקס:  birnlex_1509 
 מזהה נרוניימס:  27 
 FMA:  61992 
 קוד MeSH:  A08.186.211.200 
 מזהה MeSH:  D016548 
 מערכת השפה הרפואית המאוחדת:  C0085140 
 
המוח הקדמי (Prosencephalon או forebrain) הוא החלק הקדמי ביותר של המוח והוא מכיל את המוח הגדול ומוח הביניים.
המוח הקדמי (TA: Prosencephalon, באנגלית: Forebrain) הוא החלק הקדמי ביותר מתוך שלוש החלוקות הראשיות של המוח.
מרכיבים עיקריים

שני מרכיביו העיקריים של המוח הקדמי הם המוח הגדול ומוח הביניים.
המוח הגדול (Telencephalon) – המוח הגדול מפותח יותר בבני-אדם מאשר בכל יצור אחר. בהתאם לכך, זהו החלק הגדול ביותר של מוח האדם. המוח הגדול מכיל את הרכיבים הבאים:
קליפת המוח
גרעיני הבסיס
המערכת הלימבית
מוח הביניים (Diencephalon) – שמו של מוח הביניים נגזר מהמיקום שלו. זאת משום שהוא נמצא בין ההמיספירות של המוח הגדול לבין המוח האמצעי. מוח הביניים מכיל את הרכיבים הבאים:
תלמוס
היפותלמוס
אפיתלמוס
תפקוד

המוח הקדמי כולל את המרכזים הגבוהים המעורבים בשליטה על תפקודים סנסומוטוריים, אוטונומיים והורמונלים עבור ההתנהגות הרגשית ויכולות קוגניטיביות כמו למידה וזיכרון.
תפקודים ניהוליים הם יכולת אינטגרטיבית גבוהה של המוח הקדמי, אשר מערבת יותר מאזור מוחי, גן או חומר עצבי אחד.
ראו גם

התפתחות עוברית של המוח
הערות שוליים

1 2  Neil R. Carlson, (2013). Physiology of Behavior. Boston: Pearson.
1 2  רמי רחמימוב (2004). מהפכת המוח: תקשורת, מחלות נפש וסמים. רעננה: מכון ון ליר בירושלים הקיבוץ המאוחד.
↑  Binder, M. D., Hirokawa, N., Windhorst, U., & Hirsch, M. C. (2009). Encyclopedia of Neuroscience. Springer.
↑  Tripp, G., & Wickens, J. R. (2009). Neurobiology of ADHD. Neuropharmacology,57(7), 579-589.
| --- | --- |
בקרת זהויות :  NLI: 987007541091305171  BnF: cb12101977x (data)  GND: 4188648-3  LCCN: sh85107580  TA98: A14.1.03.006  TE: E5.14.1.0.2.0.10
החפרפרת (מיני-סדרה)

| --- | --- |

 מבוסס על:  החפרפרת 
 סוגה:  פשע, סדרת ריגול, סדרה המבוססת על ספר 
 כותבים:  ארתור הופקרפט ג'ון לה קארה
 בימוי:  ג'ון אירווין 
 שחקנים:  אלק גינס מייקל ג'ייסטון אנתוני בייט ג'ורג' סיוול
 פסקול:  ג'פרי בורגון
 ארץ מקור:  הממלכה המאוחדת 
 שפות:  אנגלית 
 מספר פרקים:  7 
 תוכנית המשך:  כל אנשי סמיילי
 הפקה
 מפיק:  ג'ון פאוול
 חברת הפקה:  פרמאונט, BBC 
 הפצה:  BBC Worldwide, נטפליקס 
 עורכים:  כריס וימבל קלייר דאגלס
 אתר צילומים:  לונדון 
 צלמים:  טוני פירס-רוברטס 
 אורך פרק:  290 דק' 
 שידור
 רשת שידור:  BBC2
 תקופת שידור מקורית:  10 בספטמבר 1979 – 22 באוקטובר 1979
 קישורים חיצוניים
 דף התוכנית ב-IMDb
 
החפרפרת (במקור "פחח, חייט, חייל, מרגל", באנגלית: Tinker, Tailor, Soldier, Spy) היא דרמה לטלוויזיה בת שבעה חלקים משנת 1979 בהפקת ה-BBC ובבימויו של ג'ון אירווין. המיני-סדרה היא עיבוד לספר "החפרפרת" באותו שם מאת ג'ון לה קארה שיצא לאור בשנת 1974. בסדרה מככבים אלק גינס, איאן ריצ'רדסון, מייקל ג'ייסטון, אנתוני בייט, איאן באנן, ג'ורג' סיוול ומייקל אולדרידג'. השידור הראשון בבריטניה היה מ-10 בספטמבר עד 22 באוקטובר 1979, ובארצות הברית שודרה הסדרה החל מ-29 בספטמבר 1980.
בארצות הברית הושמטו סצנות אחדות והסדרה קוצרה לשישה חלקים. היו גם שינויים ברצף העלילה. בסדרה המקורית סמיילי מבקר את קוני זאקס לפני שפיטר גווילאם פורץ ל"כיכר", ואילו בגרסה האמריקנית הפכו את הסדר בהתאם להתרחשויות ברומן.
תקציר עלילה

ג'ורג' סמיילי (אלק גינס) סגן ראש שירות הביון הבריטי (SIS) נאלץ לפרוש מעבודתו בעקבות "מבצע הוכחה", משימת ריגול כושלת בצ'כוסלובקיה. הסוכן הוותיק ג'ים פרידו (איאן בנן) נשלח לפראג כדי לפגוש גנרל צ'כי, שלו פרטים מזהים על מרגל סובייטי השתול בדרגים הגבוהים ביותר של שירות הביון הבריטי, הידוע בשם "הכיכר" והשוכן בכיכר קיימברידג' שבלונדון.
המשימה נכשלה ופרידו שנורה בכתפו, נלכד, ומעונה קשות על ידי הסובייטים. ראש השירות, הידוע רק בשם "קונטרול", מסולק במהרה ובמקומו מתמנה פרסי אלליין (אולדרידג'). לאובססיה של "קונטרול" לגבי החפרפרת הסובייטית אין שותפים בקרב אנשי "הכיכר". נהפוך הוא, הבריטים מאמינים שסוכן משלהם פועל ב"מרכז המוסקובאי", ומעביר להם מידע סודי ביותר במבצע ששם הקוד שלו הוא "מבצע כישוף".
החששות לגבי החפרפרת מתעוררים שוב כשסוכן בשם ריקי טאר שנעלם בפורטוגל, חוזר לאנגליה עם ראיות חדשות המגבות את התאוריה של קונטרול, אבל זהותו של האיש אינה ידועה. קונטרול צמצם את רשימת החשודים לארבעה – רוי בלאנד, טובי אסטרהאזה, ביל היידון ופרסי אלליין – שלכולם תפקידים בכירים בכיכר. מכיוון שלמרגל הסובייטי הסמוי יש השפעה ניכרת בכיכר, הבריטים אינם יכולים לסמוך על אנשי השירות בחשיפת החפרפרת, ואפילו לדעת על עצם החקירה. במקום זאת נקרא סמיילי לפתוח בחקירה ולגלות את החפרפרת.
בהנחייתו של אוליבר לאקון, תת-שר לענייני מודיעין, מתחיל סמיילי לחקור בחשאי את האירועים של "מבצע הוכחה", שלדעתו יובילו אותו לזיהוי החפרפרת, ששם הקוד שלה הוא "ג'רלד". בעזרתו של בן החסות שלו, גווילאם, חושף סמיילי מזימה מחוכמת וגם מעשה של בגידה במולדת, בשירות ובחברים.
צוות השחקנים

אלק גינס - ג'ורג' סמיילי
מייקל ג'ייסטון - פיטר גווילאם
אנתוני בייט - אוליבר לאקון
ברנרד הפטון - טובי אסטרהאזה
איאן ריצ'רדסון - ביל היידון
איאן באנן - ג'ים פרידו
הוול בנט - ריקי טאר
מייקל אולדרידג' - פרסי אלליין
טרנס ריגבי - רוי בלנד
אלכסנדר נוקס - קונטרול
ג'ורג' סיוול -מנדל
בריל ריד - קוני זאקס
ג'וס אקלנד - ג'רי וסטרבי
שאן פיליפס - אן סמיילי
נייג'ל סטוק - רודי מרטינדייל
פטריק סטיוארט - קרלה
ג'ון סטנדינג - סם קולינס
תורלי וולטרס - טופטי ת'סינגר
מנדי קת'ברט - מולי פרסל
וורן קלארק - אלווין
סוזן קודיק - אירינה
אלק סבין - פאון
הילרי מינסטר - בוריס
ג'ורג' פרבדה - פוליאקוב
דנקן ג'ונס - "ג'מבו" רואץ'
הפקה

לפני תחילת הצילומים ביקש אלק גינס מג'ון לה קארה להציג אותו בפני מרגל אמיתי שיסייע לו בהכנות לתפקיד. לה קארה הזמין את גינס לארוחה עם סר מוריס אולדפילד (אנ') שהיה ראש שירות הביון בשנים 1973 עד 1978. במהלך הארוחה בחן גינס בדקדקנות את התנועות והגינונים של סר מוריס, כדי להשתמש בהם בהופעתו.
אתרי הצילומים של הסדרה היו בגלאזגו שבסקוטלנד, אוניברסיטת אוקספורד באוקספורדשייר, בבית הספר "ברדון" במחוז גלוסטרשייר (שם מלמד הדמות ג'ים פרידו), ובעיר לונדון.
מוזיקה

המוזיקה המלווה את רשימת הקרדיטים בסיום כל פרק היא עיבוד של "נונק דימיטיס" ("אדוני, עתה הרשה לעבדך למות בשלום") מתוך ספר התפילה המקובלת (אנ'). את הלחן כתב ג'פרי בורגון (אנ') לעוגב, לחצוצרה ולקול טרבל (אנ'). בורגון זכה בפרס איבור נובלו לשנת 1979 על לחן זה. השיר דורג בין עשרת הגדולים במצעד הסינגלים הבריטי.
פרסים

| שנה | פרס | מועמדות | תוצאה |
| --- | --- | --- | --- |
| זכייה | פרס באפט"א לטלוויזיה לשחקן הטוב ביותר | אלק גינס | זכייה |
| 1980 | פרס באפט"א לטלוויזיה לצלם הטוב ביותר | טוני פירס-רוברטס | זכייה |
| 1980 | פרס באפט"א לטלוויזיה לשחקנית הטובה ביותר | בריל ריד | מועמדות |
| 1980 | פרס באפט"א לטלוויזיה לעיצוב התלבושות הטוב ביותר | ג'ויס מורטלוק | מועמדות |
| 1980 | פרס באפט"א לטלוויזיה לעיצוב הטוב ביותר | אוסטן ספריגס | מועמדות |
| 1980 | פרס באפט"א לטלוויזיה לסדרת הדרמה הטובה ביותר | ג'ונתן פאוול וג'ון אירבינג | מועמדות |
| 1980 | פרס באפט"א לטלוויזיה לסאונד הטוב ביותר | מלקולם וברלי | מועמדות |
| 1980 | פרס באפט"א לטלוויזיה לעיצוב גרפי הטוב ביותר | דאגלס בורד | מועמדות |
| 1980 | פרס באפט"א לטלוויזיה לעריכה הטובה ביותר | כריס וימבל & קלייר דאגלס | מועמדות |
| 1980 | פרס Broadcasting Press Guild לשחקן הטוב ביותר | אלק גינס | זכייה |
| 1980 | פרס Broadcasting Press Guild לסדרת הדרמה הטובה ביותר |  | זכייה |
| 1981 | פרס אמי לבידור בפריים טיים למיני-סדרה | ז'אק ונצה (מפיק בפועל), ג'ונתן פאוול (מפיק) וסמואל פול (מפיק הסדרה) | מועמדות |
ראו גם

החפרפרת - עיבוד קולנועי לרומן משנת 2011
הערות שוליים

↑  Kung, Michelle (2011-12-02). "'Tinker Tailor Soldier Spy' Miniseries Director John Irvin on the New Film". The Wall Street Journal. נבדק ב-2014-12-26. the seven-episode series — which was condensed to six episodes for U.S. audiences
↑  Lim, Dennis (27 בנובמבר 2011). "A Second Look: 'Tinker, Tailor, Soldier, Spy' miniseries". LA Times. נבדק ב-12 בספטמבר 2012. {{cite web}}:  (עזרה)
↑  le Carré, John (11 באוקטובר 2002). "Over lunch, he turned himself into a spy". The Guardian. London. ISSN 0261-3077. OCLC 60623878. נבדק ב-5 בינואר 2013. {{cite news}}:  (עזרה)
↑  "Geoffrey Burgon, British composer". Boston.com. 24 בספטמבר 2010. {{cite web}}:  (עזרה)
המוט השחור

האדון נושא המוט השחור או בקיצור המוט השחור (באנגלית: Gentleman Usher of the Black Rod; בקיצור: Black Rod) הוא בעל משרה טקסית בפרלמנטים של מספר מדינות חבר העמים הבריטי. מקורו של התפקיד בפרלמנט הבריטי - בבית הלורדים. נושאת המשרה הנוכחית היא שרה קלארק, האישה הראשונה הממלאת את התפקיד.
נושא התפקיד המקביל בבית הנבחרים בפרלמנט הבריטי נקרא הסרג'נט אט ארמס (באנגלית: "Serjeant-at-Arms").
בריטניה

המשרה נוצרה בשנת 1350 בצו מלכותי, אף שהתואר הנוכחי ניתן לה בשנת 1522. מקור השם בשרביט העשוי עץ הובנה שחור שבראשו אריה מוזהב המסמל את תפקידו.
נושא התפקיד נבחר על ידי מזכיר בתי הפרלמנט וממונה על ידי המלך או המלכה.
קודם לשנת 2002 נהוג היה שבעל תפקיד נושא המוט השחור היה קצין בכיר בדימוס של הצבא הבריטי, חיל הים המלכותי או חיל האוויר המלכותי, ובעל התפקיד נבחר בסבב בין שלושה ענפי צבא אלה. כיום נקבע שבעל התפקיד ייבחר במעין מכרז וללא סבב. סגנו של "המוט השחור" מכונה "השומר נושא המוט השחור" (Yeoman Usher of the Black Rod).
תפקידו החשוב ביותר של המוט השחור הוא בעת פתיחת הפרלמנט כל שנה, אז הוא קורא לחברי בית הנבחרים לבוא אל בית הלורדים על מנת להאזין ל"נאום מן הכס" של המלך. כשהוא מגיע מבית הלורדים אל בית פשוטי העם, דלת ההיכל נטרקת בפניו, ועליו לנקוש שלוש פעמים בטרם היא נפתחת והוא יכול לזמנם אל הכס. כשהוא מסיים את דבריו, נהוג להשמיע דברי חידודים ולעג. מחוות אלו מסמלות את עצמאות הפרלמנט. הטקס מקושר בתודעה עם פריצתו של המלך צ'ארלס הראשון אל הפרלמנט ב-1642, ערב מלחמת האזרחים, וניסיונו הכושל לעצור חמישה צירים; עם זאת, אין זה ידוע מתי הונהג, אף כי הוא מתועד בימי מלכותו של צ'ארלס השני.
תפקידים רשמיים נוספים כוללים:
משרת אישי של המלך בהיותו בבית הלורדים, ובייחוד בטקס פתיחת הפרלמנט.
מזכיר אישי של הלורד צ'מברלין.
אחראי לליווים של זרים המבקרים בבית הנבחרים.
אחראי להכנסת והוצאת השרביט (mace) המסמל את יושב ראש בית הלורדים מחדר הלורד צ'נסלור (תפקיד זה מבוצע בפועל על ידי סגנו של המוט השחור).
אחראי להצגתם של הלורדים הממונים החדשים בפני בית הלורדים (הלורדים של הכנסייה אינם נדרשים לכך).
אחראי להוצאת מתפרעים מאולם בית הלורדים.
קנדה

בקנדה תפקידו הרשמי הוא רק להביא את הבית התחתון אל המושל הכללי בפתיחת הנאום מן הכס, וכן נוכח בהצגתם של הסנטורים החדשים בפני הבית העליון.
מלבד בפרלמנט הקנדי, גם בכל אחד ואחד מפרובינציות קנדה יש "מוט שחור" הנושא את המוט בביקורו של המשנה למושל בכל אחד מבתי הפרלמנט הפרובינציאלים וזאת אף שהם בני בית אחד (אין בית עליון ועל כן אין צורך לקרוא אליו את אנשי הבית התחתון).
אוסטרליה

גם באוסטרליה התפקיד קיים בסנאט הפדרלי, ובכל מדינות אוסטרליה, למעט קווינסלנד, בה אין בית עליון.
ניו זילנד

בניו זילנד, אף שבוטלה המועצה המחוקקת בשנת 1951, נותר תפקיד המוט השחור על כנו, והוא מזמן את חברי הפרלמנט הניו זילנדי לשמוע את הנאום מן הכס.
ראו גם

טקס פתיחת הפרלמנט
דניס הישרדות

הלוגו של דניס הישרדות
תעודה לדרגת "חגורה כתומה" מטעם המרכז הישראלי
דניס הישרדות היא שיטת לחימה ישראלית המשלבת בין כמה אמנויות לחימה קיימות מהמזרח הרחוק: ג'ודו, קראטה קיוקושינקאי, ג'ו ג'יטסו יפני והגנה עצמית.
אמן הלחימה הישראלי דניס הנובר החל ללמוד ג׳ודו אצל מיקי דוידוב בדרום אפריקה, ולאחר זמן קצר עלה על מורו והיה חבר נבחרת דרא”פ בג׳ודו.
למד קראטה קיוקושינקאי מחברו שלמה פייגה, שהיה דאן 5. לשיטת דניס הישרדות היו מספר גלגולים. בתחילה דניס לימד רק ג'ודו, לאחר מכן הוא הוסיף את הקראטה ובתחילת שנות ה-80 של המאה ה-20 דניס הוסיף גם את הג'ו ג'יטסו ונתן לה את השם המאוחד: "דניס הישרדות".
עקרונות השיטה

השיטה מקנה ללומד אותה יכולת הגנה משופרת כנגד נשק קר וחם, מעניקה למתאמן יכולת התמודדת עם מצבי לחץ ומצבי סיכון.
שיטת דניס הישרדות משלבת בתוכה לחימה בשלושת יסודות הלחימה: עמידה, קלינץ' וקרקע. בנוסף לכך בעבודה בעמידה יש שילוב בין סטרייקינג וגראפלינג כאחד. בנוסף, בשיטה לומדים לחימה עם נשק קר וחם, והגנה עצמית ללא נשק.
השיטה כוללת בתוכה, מלבד טכניקה, ערכים של כבוד, אמונה ומשמעת. היא מעוגנת בפילוסופיית חיים, שעיקרה חיים טהורים המבוססים על שש ערכי כבוד: כבוד לאלוהים, כבוד לדגל/ למדינה, כבוד להורים, כבוד למורים, כבוד לחברים וכבוד עצמי. כאשר נכנסים לזירה או יוצאים ממנה - באימונים או בתחרות, או מאשרים שהבינו את דברי המאמן או השופט, החניכים מעניקים מין קידה הכוללת הצלבת ידיים ואמירת המילה היפנית: "אוס!". מנהג זה מראה כבוד למאמן, לבן הזוג, לשופט או לזירה ולשיטה כולה. בתחילת כל אימון ובסופו עומדים מול המאמן בעמידת יואי (הידיים מאוגרפות ונמצאות ליד המותניים, הרגליים נמצאות ברוחב כתפיים ומצביעות קדימה),נרגעים ונותנים קידה ביחד עם המילה "אוס". קידה זו בתחילת האימון מנתקת את החניך משגרת החיים ומכניסה אותו למצב מנטלי אחר, מצב של אימון באמנות לחימה. בסוף האימון קידה זו מסמלת את סיום המאמץ וחזרה לשגרת חיים רגילה ורגועה יותר.
אליפויות והחוקים באליפות

כטכניקה משולבת, השיטה כוללת בתוכה עשרות תרגילים מענפי אמנות הלחימה השונים, ביניהן מכות קראטה; הפלות, בריחים וחניקות מענף הג'ודו; בריחים וריתוקים מענף הג'ו ג'יטסו והגנה נגד נשק קר וחם. כמו בקראטה, הכללים לקרב אוסרים פגיעה בפנים ובראש באמצעות הידיים ומתירים בעיטות לפנים. רוב הקרבות מסתיימים בבעיטה כזו שמנטרלת את הנפגע ומזכה את היריב בנקודה שלמה - איפון - וניצחון בקרב. נגיעה קלה של הרגל בראש היריב מקנה חצי נקודה - ואזרי, שני ואזרי שווים איפון. בתחרויות במקצי הילדים (עד גיל 16) הפלה וסימון (אגרוף לכיוון הפנים של היריב) מקנה שליש ואזרי. בעוד שבתחרויות למבוגרים (מעל גיל 16) אין משמעות להפלה וסימון, במידה ומישהו הטיל את הזוג לקרקע ההכנעה תבוצע רק על ידי בריח או חניקה. בריח/ חניקה בקרקע שוות גם הם לאיפון. יש לציין שבעבודת הקרקע יש למתחרה רק 20 שניות להכניע את יריבו לפני שהקרב יופסק, כל מתחרה יחזור לפינה שלו והקרב יתחיל מחדש, בעמידה.
האליפות מתקיימת בדרך כלל בתקופת חופשת חנוכה, ומאורגנת על ידי "המרכז הארצי לדניס הישרדות" הממוקם בהרצליה, שאחראי גם על תחרויות בחו"ל. לאחר פגרה של שנתיים, התקיימה אליפות ישראל מספר 27 בשנת ב-2007, ה-6.12, אליה הגיעה משלחת מקרואטיה. באליפות נהוגה חלוקה לקבוצות משקל, קבוצות גילאים, רמה ומין. בשלב הסופי מתקיימת תחרות "אלוף האלופים" שהיא בעצם תחרות "משקל פתוח", המתקיימת בין אלופי כל קטגוריות המשקלים; המנצח בתחרות זו מוגדר כאלוף ישראל. בשנת 2019 התקיימה האליפות האחרונה (נכון להיום), האליפות ה-38 במספר.
תרגילי הקראטה הנכללים בשיטה > סוגי אגרופים

שיטת דניס הישרדות אינה מתירה אגרופים לאזור הפנים בקרבות, ומתירה אגרופים לאזור הגוף (בטן, חזה, צלעות, כבד, סרעפת, כליות). בשיטה מתאמנים על אגרופים לפנים, אך אוסרים עליהם בקרבות.
אגרוף עם התקדמות - אגרוף זה יכול להתבצע בשתי דרכים:
מעמידת קרב תוך כדי צעד קדימה של הרגל האחורית, סיבוב של היד (כך שגב כף היד פונה כלפי מעלה) וסיבוב של האגן. אגרוף זה הוא אגרוף נעיצה חזק מאוד והחיסרון שלו הוא שלוקח יחסית הרבה זמן לבצע אותו ולכן כמעט ואין לו שימוש מעשי בקרבות. לעומת זאת הוא מצוין לתרגול תנועה עם אגרוף.
מעמידת קרב, הרגל הקדמית מבצעת צעד קדימה ביחד עם אגרוף קדמי, הרגל האחורית מצמצמת טווח כדי לחזור לעמדת קרב. גרסה זו של אגרוף בהתקדמות היא יותר יישומית בקרבות, בגלל שהיא מספקת צמצום טווח מהיר ומכה תוך כדי צמצום הטווח.
אגרוף קדמי - מעמידת קרב, אגרוף שמתבצע עם היד הקדמית תוך כדי סיבוב של היד (כך שגב כף היד פונה כלפי מעלה). בנוסף במהלך האגרוף יש להכניס את האגן לתנועה כדי להוסיף כוח לאגרוף ולהגדיל את הטווח שלו. אגרוף המקביל למכת הג'אב (Jab) מעולם האגרוף.
אגרוף אחורי - מעמידת קרב, אגרוף שמתבצע עם היד האחורית תוך כדי סיבוב של היד (כך שגב כף היד פונה כלפי מעלה). בנוסף במהלך האגרוף יש להכניס את האגן ואת הרגל התואמת לתנועה כדי להוסיף כוח לאגרוף ולהגדיל את הטווח שלו. אגרוף המקביל למכת הקרוס (Cross) מעולם האגרוף.
אגרוף אנכי - אגרוף מהיר המתאים לטווח בינוני, היד מתיישרת כך שגב היד פונה לצד החיצוני של הטורי. המותן מסתובבת ביחד עם הגוף כדי להוסיף כוח ומהירות למכה.
סנוקרת - מעמידת קרב, הגוף מסתובב לכיוון היד שמבצעת את האגרוף והברכיים מתכופפות (כאילו הגוף מבצע טעינה).לאחר מכן הגוף מתיישר והאגרוף עולה לכיוון הסנטר. אגרוף המקביל למכת האפרקאט (uppercut) מעולם האגרוף.
אגרוף וו - המתבצע מטווח קרוב, לאגרוף זה יש שתי וריאציות האמריקאית והמקסיקנית. מעמידת קרב, היד מסתובבת כך שגב היד פונה כלפי מעלה (הגרסה האמריקאית) או כך שגב היד פונה כלפי האוקה (הגרסה המקסיקנית), הגוף מסתובב ביחד עם היד כדי לייצר יותר כוח למכה. אגרוף המקביל למכת ההוק (Hook) מעולם האגרוף.
אגרוף מעגלי - אגרוף זה מתבצע בטווח בינוני, כלומר הזווית שנוצרת במרפק של היד המבצעת היא זווית גדולה יותר מהזווית הנוצרת באגרוף וו.
אגרוף הפוך - היד המבצעת מאוגרפת הפוך (אצבעות פונות כלפי מעלה). מכוון לאזור הבטן של בן הזוג. אגרוף המתבצע מטווח קרוב.
תרגילי הקראטה הנכללים בשיטה > מהלומות

מכת מרפק - יכולה להתבצע בכמה וריאציות. מרפקים לפנים מותרים להגנה עצמית בלבד, בתחרויות מרפקים לא מותרים בכלל.
הווריאציות הן:
מרפק מבחוץ פנימה - מעמדת קרב כשהידיים שומרות על הפנים יש לבצע הטיה של היד כלפי מעלה כך שהזרוע מקבילה לרצפה. לאחר מכן יש לסובב את האגן כך שהמרפק יגיע לאזור החזה (אל הפנים במקרה של הגנה עצמית) של בן הזוג.
מרפק מלמטה - עמדת קרב כשהידיים שומרות פנים, היד המבצעת עולה כלפי מעלה כך שהמרפק מוביל.
מרפק מלמעלה - המכה האחרונה בשבע קיל. כשבן הזוג נמצא במצב שהוא מכופף (בין אם כי הוא קיבל מכת ריכוך שקיפלה אותו או שהוא תפוס באיזה שהוא קלינץ'), היד המבצעת מגיעה מלמעלה כלפי מטה כך שהמרפק מוביל את התנועה. מכה זו יכולה להתבצע לכיוון גזע המוח והיא מכה קטלנית ואסורה בתחרויות השיטה.
מרפק אחורה - מכה ששימושית בעיקר במקרה של חביקה מאחור כשהידיים מחוץ לחביקה. מרימים את היד המבצעת ומטים אותה כך שהזרוע מקבילה לרצפה, לאחר מכן יש לבצע סיבוב של המותן אחורה ביחד עם תזוזה של היד לאותו כיוון.
מכה המכוונת לגרון ומתבצעת עם החיבור בין האגודל לאצבע, המותן מסתובבת ביחד עם המכה כדי לייצר יותר כוח. מכיוון שהמכה הזאת מכוונת לנקודת תורפה היא קטלנית ויכולה לנטרל או אפילו להרוג ולכן יש להשתמש בה עם שליטה, ורק במקרי חירום.
מכה המכוונת לאף ומתבצעת עם שורש כף היד, המכה מתבצעת ביחד עם סיבוב של האגן ויש לה שתי וריאציות. בגרסה אחת המכה מתבצעת כלפי מעלה ואז היא יכולה לגרום לדחיפה של עצם האף לתוך המוח ובכך להרוג את מקבל המכה, גרסה זו היא קטלנית ולכן אין לבצע אותה אלא אם מדובר במקרה של הרוג או תיהרג. בגרסה השנייה המכה מתבצעת בצורה ישירה לתוך האף כך שהיא יכולה לשבור אותו ולהשבית את מקבל המכה, אך לא לגרום לו לנזק בלתי הפיך.
מכת פטיש - המכה מתבצעת עם יד מאוגרפת ופוגעת עם הצד הסכיני של היד. למכה יש שלוש וריאציות:
תקיפה המתבצעת מאותו כיוון של היד התוקפת.
תקיפה המתבצעת מהכיוון הנגדי של היד התוקפת.
תקיפה המתבצעת מלמעלה כלפי מטה.
בנוסף למהלומות אלו, בשיטה ישנן עוד מספר מהלומות שונות המגיעות מעולם הקראטה.
תרגילי הג'ודו הנכללים בשיטה > הטלות ג'ודו

בשיטת דניס הישרדות ישנן מספר הטלות שמחולקות לפי החגורות. לכל חגורה חוץ מלחגורה לבנה ולחגורה שחורה יש מספר הטלות שהחניך צריך לדעת על מנת לקבל את החגורה. בסוף ההטלה, הלוחם שהטיל את האוקה מסמן את ההטלה עם אגרוף באוויר לכיוון הפנים, והאוקה בולם את הרצפה כשהוא נוגע בה. ישנם כמה סוגים של בלימות.
תרגילי הג'ודו הנכללים בשיטה > ג'ודו קרקע

עבודת הג'ודו קרקע מתחלקת לשלושה מצבים:
תרגילי הג'ודו הנכללים בשיטה > ג'ודו קרקע > ריתוק

ריתוק - פוזיציית קרקע, הלוחם כלוא בתרגיל הקרקע של היריב. לכל ריתוק יש כמה מצבים.
בכל מצב של ריתוק יש חשיבות מאוד גדולה למושג שנקרא "משקל מת". משקל מת זה למעשה השענות עם כל המשקל שלי על האוקה (בן הזוג). אני משתמש במשקל כדי לייצר לחץ פיזי על האוקה, הלחץ הזה מקשה עליו לנשום ולחשוב. בג'ודו המטרה בריתוק היא כדי לצבור ניקוד בתחרויות. לעומת זאת בדניס הישרדות אין חשיבות לזמן הריתוק כי הוא לא מזכה בניקוד לכן המטרה בריתוק הוא לייצר שליטה על הקרקע ומשם להגיע להכנעה על ידי בריח או חניקה.
בשיטה יש מספר גלגולים שנועדו לתרגל מעברים בין ריתוקים.
תרגילי הג'ודו הנכללים בשיטה > ג'ודו קרקע > חניקה

בחניקות יש הבחנה בין שני סוגים של חניקה:
חניקת אוויר - לחץ חזק מאוד על קנה הנשימה שגורם לחסימתו ובכך לחסימת מעבר האוויר לריאות. סגנון חניקה זו כואב ולכן הנחנק מקבל איזו שהיא אינדיקציה לכח של החניקה. ברוב המקרים בחניקה זו המתחרה נכנע בגלל הכאב שנגרם מהחניקה כשמבחינת אוויר יש לו עדיין מספיק כדי להמשיך להתנגד לפחות לעוד כמה שניות.
חניקת דם - לחץ חזק מאוד על העורקים בצוואר שגורם לחסימתם. כתוצאה מחסימת העורקים מעבר הדם למוח נעצר. וכיוון שהדם מעביר את אספקת החמצן בגוף גם מעבר החמצן למוח נעצר. חניקה זו פחות כואבת מחניקת אוויר ולכן לעיתים בתחרויות המתחרה שנחנק בצורה זו מגיע למצב של עילפון בגלל שהוא לא היה מוכן להיכנע.